સદ્ભાવના ઉપવાસ દરમ્યાન પહેલી વખત એવું બની રહ્યું છે કે સદ્ભાવના સ્થળે કૅમેરા લગાડવામાં આવ્યા હોય. આ વખતે સદ્ભાવના સ્થળે કુલ ૫૦ સીસીટીવી કૅમેરા ફિટ કરવામાં આવ્યા છે. એમાંથી ૨૨ કૅમેરા નરેન્દ્ર મોદીની સાથે સદ્ભાવના-ડૂમમાં બેસેલા ઑડિયન્સમાં ફિટ કરવામાં આવશે, જ્યારે ૧૦ કૅમેરા બહારથી અંદર આવતા લોકો પર, ૧૬ કૅમેરા ગ્રાઉન્ડની ફરતે તથા બે કૅમેરા સ્ટેજ પર લગાડવામાં આવ્યા છે. બીજેપીના પ્રવક્તા સૌરભ પટેલે કહ્યું હતું કે ‘કૅમેરા ફિટ કરવાનો આ નિર્ણય રાજકોટ પોલીસે લીધો છે એટલે એમાં કોઈ પ્રકારની દખલગીરી કરવામાં નહીં આવે, પણ હવે પછીના સદ્ભાવના ઉપવાસના અન્ય કાર્યક્રમોમાં આ કૅમેરાનો ઉપયોગ નહીં કરવામાં આવે.’